jiksbu dak il-għerf li b'taħbit kbir u żmien twil isibu f'kotba barranin, jaraw ħaddiem u jafu jiktbu fuqu u fuq ix-xogħol tiegħu, iżda mbagħad ma jafux jogħlew aktar il-fuq u jaħsbu fuq il-ħaddiem u fuq ix-xogħol biex jiktbu fuq id- dmir ta' kull bniedem li jaħdem, fuq ix-xogħol bħala għajn ta' ġid u ta' hena, u ħwejjeġ oħra bħal dawn. Din il-ħedma ta' moħħ l-ewwel ma jistgħallha ħu l- kittieb. Għax moħħu jidra jaħseb fuq li jaraw għajnejh, jaħdmu u jbiddlu f'tagħlim għall-ħajja, bħalma l-istonku jaħdem l-ikel u jbiddlu f'demm li hu l-ħajja tal-ġisem. U t-tagħlim li l-bniedem jikseb bil-ħila ta' moħħu jibqa' dejjem miegħu, isir ħaġa waħda miegħu u għalhekk qatt ma jinsieh. It-tagħlim li naqraw fil-kotba l-ewwel ma tnissel f'moħħ il-bniedem u kiber bil-ħedma tal-moħħ. Mhux għax il-bniedem ħalaq hu l-għerf, iżda għax moħħu għaraf jaħseb . fuq kull ma jaraw il-għajnejn. Minn dan naraw li l-kittieba, li jinħallu mill-art biex jogħlew l'fuq minn kull ma jaraw, ikunu mhux biss jżejjnu u jkabbru l-letteratura Maltija, iżda wkoll jiksbu tagħlim li jiswielhom ħajjithom kollha. PARIR LIX-XEBBIET (Mill-Ingliż ta' Robert Herrick) Il-ward iġbru sakemm tistgħu, Ħafif iż-żmien itir, U dal-fjur li l-lum jitbissem Mejjet sa' għada jsir. Dawl il-Jum ix-xemx qawwija Aktar ma titla' l-fuq, Aktar tmil malajr biex tinżel, Sa' ma jintfielha l-ħruq. L-aħjar żmien hu dak ta' l-ewwel, Meta aktar sħun hu d-demm; Għax urajh dlonk tilħaq Ħajja, Ta' dwejjaq u ta' hemm. Hekk la tistgħu morru żżewġu Bla tidhru mistħijin, Għax 'kk titilfu din żogħżitkom, Għal dejjem imsejknin. Ġ.